רשות המסים בישראל 
מכרז פומבי מס' 9/2012  לטלפונים סלולאריים  
1.	רשות המסים בישראל (להלן: "המוכר") יוצאת במכרז פומבי מס' 9/2012 לקבלת הצעות לקניית טלפונים סלולאריים  (להלן: "המכרז"). 
2.	מוצעים למכירה 3,493 טלפונים סלולאריים שחולטו עפ"י דין ע"י המוכר, המחולקים ל-8 חבילות דומות בהרכבן ובערכן.  הטלפונים הסלולאריים הינם חדשים, מסוגים שונים, באריזתם המקורית (למעט כ- 100 מכשירים), ללא אחריות יצרן. להלן רשימה וכמויות של הטלפונים הסלולאריים המוצעים למכירה.
מס"ד	דגם	כמות	
1	I PHONE  4S	581 	
2	SAMSUNG GALAXSY   S2	540 	
3	SAMSUNG GALAXSY   S3 	470 	
4	SAMSUNG GALAXSY   MINI	399 	
5	MOTOROLA        DEFYX  	280 	
6	SAMSUNG GALAXSY  YOANG 	279 	
7	SAMSUNG GALAXSY  wonder	250 	
8	HTC ONE  X	164 	
9	SAMSUNG GALAXSY   ACE	150 	
10	SAMSUNG GALAXSY   GIO	100 	
11	SONY EXPEERIA        X 10	100 	
12	SONY EXPEERIA  NEV0	60 	
13	MOTOROLA         RAZR  	50 	
14	SONY  EXPEERIA   ARC S	20 	
15	SONY EXPEERIA     P	20 	
16	SONY EXPEERIA        X  8 	20 	
17	SONY EXPEERIA         S	10 	
 	סה"כ מכשירים 	3,493 	

הערה: יובהר כי לכל אחת מהחבילות נקבע ע"י המוכר מחיר מינימום. עוד יובהר כי על הצעת המחיר שתוכרז כהצעה הזוכה יידרש המציע הזוכה להוסיף 15% מס קניה על ערך ההצעה, כמו כן יידרש הזוכה להמציא אישור משרד התקשורת ומכון התקנים כנדרש במסמכי המכרז.
3.	על המציע לצרף להצעתו את המסמכים הבאים כתנאי להשתתפותו במכרז:
3.1.	תעודת עוסק מורשה.
3.2.	מלוא האישורים ותצהיר עפ"י חוק עסקאות גופים ציבוריים, התשל"ו - 1976. 
3.3.	אישור עדכני על רישום במרשם לגבי תאגידים מסוגו של המציע ואישור עו"ד. 
3.4.	ערבות בנקאית או שק בנקאי על סך 10% מסה"כ הצעת המחיר המוצע . מציע אשר הגיש הצעה למספר חבילות, יגיש  ערבות אחת או שק בנקאי אחד בסך 10% מהמחיר המוצע בגין כל החבילות אליהן מתייחסת הצעת המחיר.  הערבות תהיה בתוקף עד ליום  31.12.2012 
4.	 את מסמכי המכרז ניתן לקבל ברשות המסים בישראל, רח' בנק ישראל 5 ירושלים קומה 3  חדר 3547 (אצל גב' רות סיני, טל' 02-6663950) החל מיום 19.9.2012  ועד ליום 11.10.2012 .  ניתן לעיין במסמכי המכרז באתר האינטרנט שכתובתו WWW.MOF.GOV.IL/TAXES.
5.	לכתובת זו ניתן גם לפנות בשאלות הבהרה בכתב עד ליום 23.9.2012 בשעה 15:00. ניתן גם לפנות בפקס שמספרו 02-6668252.
6.	ההצעה תוגש על גבי טופס הצעה בשני עותקים במקור במעטפה סגורה ואטומה הנושאת את מספר המכרז ואת נושא ההתקשרות בלבד ואשר תומצא, בתיבת המכרזים , במשרדינו ברח' בנק ישראל 5, ירושלים, קומה 3 ליד חדר 3531, עד לא יאוחר מיום 14.10.2012 בשעה 12:00.
7.	על הצד החיצוני של המעטפה, ידביק המציע מעטפה נוספת סגורה היטב ללא פרטי המציע על גבה ובתוכה יופיעו שם המציע ופרטי איש הקשר מטעמו (טלפון וכתובת) לשם החזרת המעטפה במקרה הצורך. 
8.	המוכר רשאי לא לקבל אף אחת מההצעות שיוגשו ו/או לבטל את המכרז. 
9.	הזוכה במכרז יידרש לחתום על הסכם במתכונת ההסכם המצורף למסמכי המכרז ולהמציא תוך 15 ימי עסקים אישור משרד התקשורת לכל אחד מהדגמים של טלפון סלולארי ואישור מכון התקנים לכל אחד מדגמי המטענים.
10.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.